Diego Martínez Penas

Diego Martínez Penas (s. 16. joulukuuta 1980 Vigo, Espanja) on espanjalainen jalkapallovalmentaja. Hän on toiminut lokakuusta 2024 lähtien Las Palmasin päävalmentajana.

 Valmentajaura 
Martínez on syntynyt Vigossa, Galiciassa, pelaajauransa hän päätti jo 20-vuotiaana ja siirtyi valmentajaksi. Vuonna 2004 hän aloitti juniorivalmentajana Arenas Armillassa.Las manos viguesas que abrazan la Europa Faro de Vigo. Viitattu 16.7.2020.  Valmennettuaan seurassa eri tasoilla yhteensä kolmen vuoden ajan, Martínez siirtyi Mortilin päävalmentajaksi, jossa hän valmensi seuraavat kaksi vuotta.Entrevista a Diego Martínez Penas, entrenador del Sevilla Atlético Underground Football. Viitattu 16.7.2020. 

Lokakuussa 2009 Martínez siirtyi andalusialaisseura Sevillan organisaatioon ja valmensi vuodet 2010–2012 seuran junioreita eri tasoilla.Diego Martínez ficha por el cuadro técnico del Sevilla Ideal. Viitattu 16.7.2020.  22. toukokuuta 2012 hänet nimettiin seuran edustusjoukkueen apulaisvalmentajaksi poislähteneen Javi Navarro.Javi Navarro abandona el club Marca. Viitattu 16.7.2020.  13. kesäkuuta 2014 hän siirtyi valmentamaan seuran reservijoukkuetta ja onnistui nostamaan joukkueen kauden 2015–2016 päätteeksi maan toiseksi korkeimmalle sarjatasolle Segunda Divisióniin.Diego Martínez: "Ya estamos en la historia del Sevilla" Marca. Viitattu 16.7.2020. 

Joukkue onnistui välttymään putoamiselta seuraavalla kaudella, jonka jälkeen Martínez päätti olla solmimatta uutta sopimusta seuran kanssa ja siirtyi 14. kesäkuuta 2017 Osasunan päävalmentajaksi.Oficial: Diego Martínez, nuevo entrenador de Osasuna Marca. Viitattu 16.7.2020.  Pesti päättyi kuitenkin yhteen kauteen, kun Martínez lähti seurasta 7. kesäkuuta 2018.Diego Martínez deja de ser entrenador de Osasuna Marca. Viitattu 16.7.2020. 

14. kesäkuuta 2018 Martínez teki sopimuksen Granadan kanssa ja onnistui nostamaan seuran edutusjoukkueen maan pääsarjaan Primera Divisióniin kauden päätteeksi. Hän oli pääsarjakauden 2019–2020 alkaessa nuorin päävalmentaja 38-vuotiaana. Kokemuksen puute ei kuitenkaan näkynyt, kun joukkue saavutti historiansa korkeimman pistemäärän (20) ensimmäisten kymmenen ottelun aikana.El fabuloso liderato del Granada El País. Viitattu 16.7.2020.  Tämän ajanjakson aikana joukkue kaatoi muun muassa hallitsevan mestarin Barcelonan numeroin 2–0.El Barça pierde crédito ante un Granada líder Marca. Viitattu 16.7.2020.  14. marraskuuta 2019 Martínez teki vuoteen 2021 ulottuvan jatkosopimuksen seuran kanssa.Diego Martínez, 2021: Renovación sorpresa Marca. Viitattu 16.7.2020. 

16. joulukuuta 2019 Martínez palkittiin urheilulehti Marcan jakamalla Miguel Muñoz -palkinnolla, joka jaetaan sarjatason parhaalle päävalmentajalle kauden aikana.Los premios MARCA 2019: sexto Pichichi de Leo Messi y cuarto Zamora de Jan Oblak Marca. Viitattu 16.7.2020.  Hyvä menestys jatkui loppuun asti Martínezin ensimmäisellä kaudella ja ennätykset rikkoutuivat, kun Granada saavutti seurahistoriansa korkeimman pistemäärän pääsarjakauden aikana.Diego Martínez: "Pusimos al Madrid contra las cuerdas" Marca. Viitattu 16.7.2020. 

27. toukokuuta 2021 Martínez ilmoitti, että ei jatka enää Granadan peräsimessä seuraavalla kaudella.Oficial: Diego Martínez abandona el Granada Marca. Viitattu 28.5.2021. 

31. toukokuuta 2022 Martínezista tuli Espanyolin uusi päävalmentaja.Diego Martínez ya es nuevo entrenador del Espanyol Marca. Viitattu 31.5.2022.  Sopimus on pituudeltaan kaksivuotinen.Diego Martínez, nuevo entrenador del RCD Espanyol RCD Espanyol. Viitattu 9.6.2022.  Hän jätti seuran huhtikuussa 2023 neljän perättäisen tappion jälkeen.Diego Martínez leaves RCD Espanyol RCD Espanyol. Viitattu 21.12.2023. 

Kesäkuussa 2023 Martínezista tuli Kreikan Superliigan Olympiakosin päävalmentaja.Coach Diego Martinez signs deal with OLYMPIACOS Olympiacos. Viitattu 21.12.2023.  Hän sai potkut seurasta joulukuun alussa 2023, kun Olympiakos oli liigassa neljäntenä ja putosi Eurooppa-liigasta.Ανακοίνωση Olympiacos. Viitattu 21.12.2023. 

 Lähteet 

 Aiheesta muualla 
 Diego Martínezin valmentajauran tilastot BDFutbol-sivustolla 
 Diego Martínezin valmentajauran tilastot Soccerway-sivustolla 

Luokka:Espanjalaiset jalkapallovalmentajat
Luokka:Vuonna 1980 syntyneet
Luokka:Elävät henkilöt